[{"text_idx": "#000000", "text": "La c\u0302inaj du sesioj okazantaj en Pekino estas grava fenestro por observi la tutprocezan popolan demokration de C\u0302inio."}, {"text_idx": "#000001", "text": "En la c\u0302i-jaraj du sesioj la amendita projekto pri Leg\u0302ofara Leg\u0302o refoje estas prezentita al ekzamenado de la Nacia Popola Kongreso. Leg\u0302ofara leg\u0302o aplikig\u0302as por normigi la leg\u0302odonan sistemon kaj la leg\u0302odonajn aktivecojn de s\u0302tato. G\u0302i estas fundamenta leg\u0302o, sur kiu la socialisma justica unueco estas gardata, kaj kiu, oni diras, \u201cmastrumas aliajn leg\u0302ojn\u201d. Observantoj rimarkas, ke en la amendita projekto pri Leg\u0302ofara Leg\u0302o la enhavo, persisti kaj disvolvi la tutprocezan popolan demokration, estas enskribita."}, {"text_idx": "#000002", "text": "C\u0302u lando estas demokratia au\u0306 ne? La c\u0302efaj\u0302o sin prezentas en tio, c\u0302u la popolo rolas tutvere kiel mastro. En C\u0302inio estas pli ol 1,4 miliardoj da log\u0302antoj, au\u0306 preskau\u0306 kvinono de la tuto en la mondo. Kiel, tiom da homoj, esprimas sin? Kaj kiel kunigi kaj efektivigi tiujn esprimojn? C\u0302inio tamen trovis tiun oran s\u0302losilon, t.e. \u201ctutproceza popola demokratio\u201d."}, {"text_idx": "#000003", "text": "La tutproceza popola demokratio estas esenca propreco de la socialisma demokratia politiko. Tiu demokratia modelo ligas la demokration de elektado kun la demokratio de interkonsilig\u0302ado, kaj en g\u0302in penetras demokratiaj elektado, interkonsilig\u0302ado, decido, administrado kaj superrigardo. Per g\u0302i la voc\u0302oj de la popolo au\u0306dig\u0302as en c\u0302iuj flankoj de politika vivo kaj socia vivo, kaj tiel la deziroj, kiujn la popolo esprimas, estas la \u201cplej vastaj, plej veraj kaj efikaj flanke de demokratio\u201d."}, {"text_idx": "#000004", "text": "Demokratio ne estas ornamaj\u0302o, nek meblitaj\u0302o, sed io, kio povas solvi problemojn de la popolo kaj kontentigi la bezonojn de ili. La bonfarta socio finkonstruita, la grandaj sukcesoj en la kovimo, la c\u0302ina modernigo konstante antau\u0306enig\u0302anta, kaj la sociekonomiaj atingoj akiritaj de C\u0302inio, c\u0302iuj ne povas apartig\u0302i de la tutproceza popola demokratio."}, {"text_idx": "#000005", "text": "Disvolvi la tutprocezan popolan demokration estas unu el la esencaj postuloj de la c\u0302ina modernigo. Tiu modelo manifestas al la mondo la grandegajn avantag\u0302ojn de la \u201cregado de C\u0302inio\u201d kaj novan vojon por la homara demokratia afero. Kun dau\u0306ra akcelado de la c\u0302ina modernigo, la vojo de la tutproceza popola demokratio estas pli kaj pli larg\u0302a kaj vasta, kreas pli da evoluaj fruktoj, kaj favoras pli da mondaj civitanoj."}]